यह शायर इतना संवेदनशील और धुन का पक्का था कि हर बात को दिल पर ले लेता और शायद इसी वजह से जीवन पर शराब पीता रहा. तीन बार उन्हें नर्वस ब्रेकडाउन हुआ (रांची के मानसिक रोग अस्पताल—मेंटल असाइलम—में मजाज़ की मुलाकात बांग्ला के दिग्गज कवि काजी नजरुल इस्लाम से हुई और उन्होंने मजाक में कहा कि (अगर असाइलम में ही रहना है तो ) वे इस मेंटल असाइलम की जगह लाहौर या ढाका जाकर असाइलम (पनाह) मांग सकते हैं.) मजाज़ बंटवारे का दंश झेलने वाले देश और उम्मीद तथा बदलाव के प्रतीक थे. वे लखनऊ छोड़कर अलीगढ़ और फिर दिल्ली आ गए जिससे उन्हें संभलने का मौका मिले. लेकिन लोगों की बेरुखी की वजह से यह शायर एक सर्द रात को एक मधुशाला में चल बसा.